«Ես հիմա չեմ կարող որեւէ մեկի մասին հայտարարություն անել մեղավորության կանխավարկածով։ ՀՀ բոլոր քաղաքացիների վերաբերյալ գործում է անմեղության կանխավարկածը»,- այսօր Ազգային ժողովում լրագրողների հետ ճեպազրույցում ասաց վարչապետի թեկնածու Նիկոլ Փաշինյանը, երբ լրագրողները հետաքրքրվեցին, թե նրան վարչապետի թեկնածության հարցում աջակցում են այնպիսի գործարարներ, ովքեր, ըստ տարբեր լուրերի, երկար տարիներ հրաժարվել են հարկեր վճարելուց, արդյոք չի կաշկանդի դա Փաշինյանին, որ նրանց բերի հարկային դաշտ։